EkBass/fiwiki-20250220-pages-articles huggingface dataset:
Repola (yritys)

Repola Oy oli vuosina 1991–1995 toiminut suomalainen teollisuuskonserni, jonka toimialoja olivat mm. metalli- ja metsäteollisuus. Se oli aikanaan Suomen suurin teollisuusyritys. Yhtiö muodostettiin yhdistämällä Yhtyneet Paperitehtaat Oy ja Rauma-Repola Oy. Se fuusioitui vuonna 1996 Kymmene Oy:n kanssa UPM-Kymmene Oyj:ksi. Yrityksen pääjohtajana toimi sen olemassaolon ajan Rauma-Repolan entinen pääjohtaja, vuorineuvos Tauno Matomäki. Repola-fuusion takana oli rahoittajapankki KOP ja sen pääjohtaja Jaakko Lassila. Repolan tuotteita olivat Rauma-tytäryhtiön muodostaneet Neles-Jamesbury- teollisuusventtiilit, Rauma-sukellusalukset, Nordberg-kivenmurskaimet, Sunds Defibrator -puunjalostuslaitteet sekä FMG Timberjack -metsäkoneet sekä Yhtyneistä Paperitehtaista periytyneet Walki-kartonkipakkaukset, Walkisoft- paperipyyhkeet, Raflatac-tarralaminaatit sekä erilaiset aikakaus- ja sanomalehtipaperit. Repolaan kuului myös Rauma-Repolan 1987 ostama Rosenlew- säkkiteollisuus. Monialayritykset eivät enää 1990-luvun alussa olleet suosittuja, vaan rahoittajien keskuudessa ja markkinoilla kaivattiin selvää fokusoitumista. Vuoden 1994 lopulla Repolan rakennetta alettiinkin pilkkoa. Rauma Oyj listautui 1995 itsenäisenä yhtiönä Helsingin ja New Yorkin pörssiin, ja toukokuussa 1996 Repola, Kymmene, Yhtyneet Paperitehtaat, Kymin Paperiteollisuus, Kaukas ja Wisaforest fuusioituivat UPM-Kymmeneksi. Vuonna 1999 Rauma ja Valmet sulautuivat Metso Oyj:ksi. == Lähteet == == Aiheesta muualla == * Repola Oy:n osakehistoriaa Pörssitiedon nettisivuilla Luokka:Entiset suomalaiset metsäteollisuusyhtiöt Luokka:Entiset suomalaiset metalliteollisuusyhtiöt Luokka:Entiset suomalaiset pörssiyhtiöt
Morean despotaatti

Morean despotaatti () oli bysanttilainen provinssi, joka oli olemassa 1300-luvun puolivälistä 1400-luvun puoliväliin. Sen koko vaihteli sen satavuotisen historiansa aikana, mutta suurimmillaan se käsitti lähes koko Peloponnesoksen niemimaan, joka tunnettiin tuohon aikaan nimellä Morea. Despotaattia hallitsi yleensä Bysantin kruununperillinen, joka käytti titteliä despootti (ei tule sekoittaa tässä yhteydessä despotismiin). Morean pääkaupunki oli Mystraksen linnoituskaupunki, josta tuli merkittävä bysanttilaisen kulttuurin ja vallan keskus. Hallinnon keskus oli kaupungissa sijainnut Despoottien palatsi. == Historia == pienoiskuva|vasen|Despoottien palatsi Mystraksessa. Morean despotaatin alueella sijaitsi aiemmin Akhaian ruhtinaskunta, joka oli perustettu Bysantin entiselle alueelle neljännen ristiretken jälkeen. Akhaian hallitsija Vilhelm II Villehardouin hävisi Pelagonian taistelun vuonna 1259 ja joutui luovuttamaan alueensa linnoituksineen vapauttaakseen itsensä. Tästä alueesta tuli Morean despotaatin ydinosa. Keisari Johannes VI Kantakuzenos järjesteli provinssin uudelleen 1300-luvun puolivälissä antaakseen sen pojalleen Manuel Kantakuzenokselle apanageksi. Kilpaileva Palaiologos-dynastia kaappasi Morean Manuelin kuoltua vuonna 1380 ja Theodoros I Palaiologoksesta tuli Morean uusi despootti. Teodor hallitsi vuoteen 1407 ja vahvisti bysanttilaista valtaa sekä pääsi sopimukseen vahvempien naapureidensa, etenkin Osmanien valtakunnan, kanssa vasallivaltiosuhteesta. Teodor elvytti myös taloutta kutsumalla albaaneja asumaan alueelle. 1400-luvulla Morean despotaatti saavutti suurimman laajuutensa. Kuitenkin vuonna 1446 osmanien sulttaani Murad II tuhosi Bysantin puolustuksen Korintinkannaksella. Hyökkäys avasi osmaneille tien koko Peloponnesoksen valtaamiseen. Murad ehti kuolla ennen kuin onnistui hyödyntämään tilanteen. Mehmed II valloitti Bysantin pääkaupungin Konstantinopolin vuonna 1453 ja Morean despotaatin viimeisenä palasena Bysantin valtakunnasta Euroopassa seitsemän vuotta myöhemmin. == Despootit == * Manuel Kantakuzenos (1349–?) * Mikael Asan ? ** Andreas Asan (?–1354) * Manuel Kantakuzenos (palautettu valtaan; 1354–1380) * Matthaios Kantakuzenos (1380–1383) * Demetrios I Kantakuzenos (1383) * Theodoros I Palaiologos (1383–1407) * Theodoros II Palaiologos (1407–1443) * Konstantinos XI Palaiologos (1428–1449), keisariksitulon 1449 jälkeen despootteina toimivat yhdessä hänen veljensä: ** Tuomas (Thomas) Palaiologos (1428–1460) ** Demetrios II Palaiologos (1449–1460) == Lähteet == == Aiheesta muualla == Luokka:Bysantin valtakunta Luokka:Kreikan historia Luokka:Mystras
Predator 2 – Saalistaja

Predator 2 – Saalistaja on vuonna 1990 ensi-iltansa saanut jatko-osa elokuvalle Predator – saalistaja. Elokuvan on ohjannut Stephen Hopkins. Koko elokuvan näyttelijä- ja kuvausryhmä olivat vaihtuneet ensimmäisestä elokuvasta, vain näyttelijä Kevin Peter Hall jatkoi osassaan Predatorina. Käsikirjoittajina kuitenkin toimivat edelleen Jim ja John Thomas ja musiikin sävelsi ensimmäisen osan tapaan Alan Silvestri. Elokuva sai huonon vastaanoton faneilta ja kriitikoilta, mutta on sittemmin noussut kulttimaineeseen. Elokuva sai vuonna 2010 jatko-osan nimeltään Predators. == Juoni == Elokuvan tapahtumat sijoittuvat Los Angelesiin ja vuoteen 1997 eli kymmenen vuotta ensimmäinen Predator-elokuvan tapahtumien jälkeen. Erikoisen kuuma lämpöaalto on iskenyt Los Angelesiin. Samaan aikaan kaksi kilpailevaa huumekartellia käy sotaa kadulla, ja paikalle on kutsuttu kovan luokan ammattipoliisi Michael Harrigan (Danny Glover). Kiihkeän poliisin ja rikollisten välisen ampumisen jälkeen, rikolliskartelli vetäytyy lähitaloon suojaan, kun sarja räjähdyksiä vavisuttaa taloa ja sitä seuraavat satunnaisesti ammutut laukaukset hämmentävät Harrigania. Harrigan tutkii alueen ja huomaa rikollisten kuolleen, mutta ruumiit on silvottu ampumisen sijaan. Kun Harrigan ja hänen poliisikollegansa ovat lähdössä alueelta, huomaa hän lähes läpinäkyvän, auringon valossa kiiltävän kookkaan hahmon erään talon katolla. == Näyttelijöitä == ==Arvioita== Video-oppaassa vuodelta 1994 Bello Romano valittaa tämän jatko-osan jäävän hengettömäksi ja huumorittomaksi ja antaa sille kolme tähteä viidestä, mikä vastaa sanallista arviota ”hyvä”. Matti Rämö kirjoitti Tv-maailma-lehdessä vuonna 2024 elokuvan edustavan aikuisille suunnatun toimintaelokuvan hiipunutta perinnettä, jossa kovanaamakytän suuhun on kirjoitettu lajityypin kliseisimmät repliikit. Predator 2 sai häneltä kolme tähteä viidestä.Viikon tv-elokuvia, TV-maailma 4/2024, s. 7. ==Lähteet== Luokka:Predator-elokuvat Luokka:Vuoden 1990 yhdysvaltalaiset elokuvat Luokka:Stephen Hopkinsin ohjaamat elokuvat
Royal Enfield

thumb|200px|Intialaisvalmisteinen Bullet 500 Standard thumb|200px|Royal Enfield Bullet Electra 350 kuvattuna Karnatakassa, Intiassa. Royal Enfield oli vuonna 1893 perustetun brittiläisen Enfield Manufacturing Companyn moottoripyörämerkki. Yhtiö siirtyi polkupyörien valmistuksesta moottoripyöriin vuonna 1901. Sittemmin tuotemerkki ja valmistus on siirtynyt intialaisen autoteollisuuskonserni Eicher Motorsin tytäryhtiöksi; Eicher Motors hankki jo vuonna 1993 60 prosentin osuuden Royal Enfieldistä. Royal Enfieldin kuuluisin malli, yksisylinterinen Bullet, esiteltiin vuonna 1931. Toisen maailmansodan jälkeen 1949 Bullet 350 -mallista esiteltiin uudistettu versioEnfield Motorcycles US: Bullet 500 Classic - historyhaettu 5.9.2009, jonka tuotanto jatkui vuoteen 1958. Royal Enfieldien tuotanto Englannissa lopetettiin 1967 Redditchin tehtaalla ja 1970 Bradford-on-Avonin tehtaalla. Madras Motors -yhtiö alkoi Enfieldien lisenssivalmistuksen Intian hallituksen tarpeisiin vuonna 1955Motorcycle Cruiser: Royal Enfield Bullet (Jamie Elvidge, 10/2000) haettu 5.9.2009. Tuotanto Intian Chennaissa jatkuu edelleen, ja tehdas on esitellyt uusia malleja. Bullet 350-mallista jatkokehitelty Bullet 500 esiteltiin vuonna 1993. Uusi malli on teknisiltä ratkaisuiltaan olennaisesti samankaltainen kuin alkuperäinen vuoden 1955 malli, mutta siinä on 12 voltin sähköjärjestelmäEnfield Motorcycles US: Bullet 500 Classic - specificationshaettu 5.9.2009. == Lähteet == == Aiheesta muualla == *Real Classic UK: Royal Enfield Bullet 500 *Intialaisen Royal Enfieldin viralliset sivut *Royal Enfield subsidiary due in March(.) Thai preference for easy riders noted . 2018-11-27. Bangkok Post Luokka:Brittiläiset moottoripyörävalmistajat
Jason Becker

Jason Becker (s. 22. heinäkuuta 1969) on yhdysvaltalainen säveltäjä ja entinen kitaristi, jonka tyyliä kuvaa lähinnä neoklassinen metalli. Becker tuli tunnetuksi metalliyhtyeessä Cacophony, joka julkaisi kaksi albumia 1980-luvun loppupuolella. Hän aloitti sittemmin soolouran ja nauhoitti yhden albumin David Lee Rothin kanssa. Beckerin ensimmäinen sooloalbumi oli Perpetual Burn (1988). Becker menetti soitto-, liikkumis- ja puhekykynsä pitkäaikaisen ALS- lihasrappeumataudin johdosta. Hän pystyy kommunikoimaan silmiensä liikkeillä ja on jatkanut säveltämistä tietokoneohjelmien avulla."Jason Becker: Not Dead Yet" DVD Beckeristä julkaistiin 2012 dokumentti Jason Becker: yhä elossa. == Diskografia == === Cacophony === * Speed Metal Symphony (1987) * Go Off! (1988) === Soolo === *Perpetual Burn (1988) *Perspective (1996) *The Raspberry Jams (1999) *The Blackberry Jams (2003) *Collection (2008) *Boy Meets Guitar, Vol. 1 of the Youngster Tapes (2012) *Triumphant Hearts (2018) David Lee Roth * A Little Ain't Enough (1991) ==Lähteet== == Aiheesta muualla == * Viralliset sivut Luokka:Yhdysvaltalaiset kitaristit Luokka:Vuonna 1969 syntyneet Luokka:Elävät henkilöt Luokka:Seulonnan keskeiset artikkelit
Vanin maakunta

Vanin maakunta on maakunta itäisessä Turkissa Vanjärven rannalla, Iranin rajalla. Vanin maakunnalla on pinta-alaa 20,927 km² ja maakunnan asukasluku on 877 524 (2000). Vanin maakunnassa asuu suuri kurdienemistö. Lokakuussa 2011 maanjäristys surmasi ainakin tuhat ihmistä Vanin ja Ercisin kaupungeissa.Jopa tuhat kuollutta maanjäristyksessä Turkin itäosassa Helsingin Sanomat 23.10.2011 == Piirikunnat == Vanin maakunta on jaettu 12 piirikuntaan (pääkaupunki lihavoidulla tekstillä). * Bahçesaray * Başkale * Çaldıran * Çatak * Edremit * Erciş * Gevaş * Gürpınar * Muradiye * Özalp * Saray * Van == Lähteet == == Aiheesta muualla == *
Operaatio Kilpapurjehdus

Operaatio Kilpapurjehdus oli 22. kesäkuuta 1941 peitenimi Ahvenanmaan militarisoinnille, jolla Suomi pyrki estämään Neuvostoliiton maihinnousun alueelle. Vuonna 1921 Ahvenanmaa oli demilitarisoitu Kansainliiton päätöksellä. Talvisodan jälkeen Hankoniemi sekä Viro olivat kuitenkin puna- armeijan miehittämiä, joten Suomen johto pelkäsi maihinnousua. Huhtikuussa 1941 suomalaisten suunnitelma Ahvenanmaan aseistamisesta oli valmis, joten Turun ja Porin väliselle rannikolle alettiin keskittää joukkoja. Operaatio Kilpapurjehduksesta annettiin 19. kesäkuutaWihtol 1987, 133. käsky, jonka mukaisesti laivasto-osasto lähti liikkeelle 22. kesäkuuta klo 4.30. Vuorokauden kuluessa Maarianhaminaan saapui yli 20 alusta. Operaatiota suojasivat laivaston molemmat panssarilaivat, Väinämöinen ja Ilmarinen. Neuvostoliitto reagoi välittömästi. Klo 6.05 panssarilaivat joutuivat Sottungan edustalla ilmahyökkäykseen, vaikka maiden kesken ei vallinnut sotatilaa.Jatkosodan pikkujättiläinen 2005, 137. Neuvostoliiton Itämeren laivasto oli asetettu valmiustilaan illalla 21. kesäkuuta.Jatkosodan pikkujättiläinen 2005, 122. Ahvenanmaalle sijoitettiin rykmentti, joka aloitti saarten linnoittamisen. Panssarilaivat saattueineen suojasivat aluetta, kunnes saarille saatiin sijoitetuksi kenttä- ja rannikkotykistöä. Sodan aikana siirrettiin saarten miehitysjoukkoja varsinaiselle rintamalle, kun Hangon vapautus ja Saksan joukkojen eteneminen Baltiassa vähensi maihinnousu-uhkaa. Sodan jälkeen loput joukoista poistuivat. ==Lähteet== * * * ===Viitteet=== ==Aiheesta muualla== *Oravapatteri sodassa. Alpi Ahtola. Web Archive 2007. Luokka:Ahvenanmaan historia Luokka:Operaatio Barbarossa Luokka:Jatkosodan taistelut
Islannin vaakuna

Islannin vaakuna () on Islannin kansallistunnus lipun ja kansallislaulun ohella. Se on nykyisessä muodossaan ollut käytössä vuodesta 1944, vaikkakin se perustuu vuonna 1919 käyttöön otettuun vaakunaan. Vaakunassa on sininen kilpi, jossa on punainen risti hopeisen ristin sisällä. Kilpi muistuttaa Islannin lippua, josta se eroaa muotonsa lisäksi vain siinä, että heraldisen käytännön mukaisesti valkoinen on vaakunassa korvattu hopealla. Kilpeä kannattelee Islannin neljä suojelijaa (landvættir): härkä (Griðungur), aarnikotka (Gammur), lohikäärme (Dreki) ja jättiläinen (Bergrisi). Suojelijat seisovat laavakivilohkareen päällä. == Lähteet == Luokka:Valtioiden vaakunat vaakuna
Iskukuumennus

Iskukuumennus eli UHT-käsittely () on kuumennukseen perustuva säilöntämenetelmä. Iskukuumennettavat elintarvikkeet kuumennetaan korkeassa paineessa suoran höyryinjektion avulla noin sekunnin ajaksi vähintään 135 °C:n lämpötilaan. Käytännön syistä usein kuitenkin käytetään hieman korkeampia lämpötiloja ja pidempää kuumennusaikaa: tyypillisesti lämpötilat ovat 140–150 °C ja kuumennusaika yli kaksi sekuntia. Useimmiten tätä menetelmää käytetään pieneliöiden tappamiseksi maidosta ja maitotuotteista ja se pidentääkin maitotuotteiden säilyvyyden moninkertaiseksi. Tyypillisesti UHT-käsiteltyjen maitotuotteiden säilyvyysaika on kuukausia, kun käsittelemättömien maitotuotteiden säilyvyys on vain muutamia päiviä. UHT-maito kestää 20–30 asteen lämpötiloja. Maitoon voi muotoutua paakkuja tai se voi muuttua jogurttimaiseksi, jos se viipyy liikaa lämpimässä. Maidolle tapahtuu Maillard- reaktio. Syntyy myös erilaisia rikkiyhdisteitä, jotka tekevät vastakäsitellylle maidolle munamaisen hajun. Se haihtuu lähes kokonaan noin viikossa. Erilaisen proteiinirakenteen iskukuumennetusta maidosta on lähes mahdotonta tehdä juustoa. Suomessa UHT-maidon kulutus on merkittävästi vähäisempää kuin muualla Euroopassa. Suomessa UHT-maidon osuus on alle prosentin luokkaa, kun Länsi-Euroopassa lähes puolet kulutetusta maidosta on iskukuumennettua. ==Katso myös== *Pastörointi ==Lähteet== Luokka:Elintarviketeknologia Luokka:Seulonnan keskeiset artikkelit
Marya Hornbacher

Marya Hornbacher (s. 4. huhtikuuta 1974) on yhdysvaltalainen kirjailija. Hornbacher syntyi Kaliforniassa, mutta varttui Minnesotassa. Hän kärsi lapsuudestaan asti syömishäiriöistä. Hornbacher on ollut useita kertoja laitoshoidossa ensin syömishäiriöiden ja myöhemmin kaksisuuntaisen mielialahäiriön takia. 22-vuotiaana Hornbacher kirjoitti omaelämäkerrallisen teoksen Elämä kateissa – kertomus anoreksiasta ja bulimiasta. Se oli ehdolla Pulitzer-palkinnon saajaksi vuonna 1998. Teos on sittemmin käännetty useille kielille, ja pelkästään Yhdysvalloissa sitä on myyty yli miljoona kappaletta. Random House julkaisi vuonna 2005 Hornbacherin kirjoittaman The Center of Winter -romaanin, joka kertoo itsemurhan jälkimainingeista. Hornbacherilla diagnosoitiin kaksisuuntainen mielialahäiriö (I tyyppi, nopeasti vaihteleva muoto) vuonna 1997. Hänen toinen omaelämäkerrallinen kirjansa Madness: A Bipolar Life julkaistiin vuonna 2008. Siinä Hornbacher kuvaa elämäänsä mielisairauden kanssa Elämä kateissa -kirjan tapahtumien jälkeen. == Lähteet == Luokka:Yhdysvaltalaiset kirjailijat Luokka:Vuonna 1974 syntyneet Luokka:Elävät henkilöt
Epätyypillinen masennus

Epätyypillinen masennus on mielialahäiriö, jolla on useita samoja tyypillisiä oireita kuin masennuksella ja dystymialla, mutta siihen kuuluu mielialan parantuminen reaktiona myönteisiin tapahtumiin. Sitä vastoin melankolisesta masennuksesta kärsivät henkilöt eivät yleensä koe mielialan nousua normaalien miellyttävien tapahtumien yhteydessä. Epätyypilliseen masennukseen kuuluvia oireita ovat myös tuntuva painonnousu tai ruokahalun kasvu, liikaunisuus, raskas tuntemus raajoissa ja herkkyys sosiaaliselle hylkäämiselle, jotka aiheuttavat merkittävän sosiaalisen tai ammatillisen haitan. Nimestään huolimatta epätyypillinen masennus on melko yleinen masennuksen muoto: epätyypillisen masennuksen osuus kaikista masennustapauksista asettuu tutkimuksissa noin 15 ja 40 prosentin väliin Łojko D, Rybakowski JK. "Atypical depression: current perspectives" Neuropsychiatric Disease and Treatment 13: 2447—2456. https://www.dovepress.com/atypical-depression-current-perspectives- peer-reviewed-fulltext-article-NDT Epätyypillinen masennuksen tunnuspiirteitä ovat: * Mielialan reaktiivisuus (paradoksaalinen anhedonia) ja positiivisuus * Huomattava painonnousu tai lisääntynyt ruokahalu * Liiallinen nukkuminen tai unisuus (hypersomnia) * Voimattomuus * Huomattava sosiaalinen kyvyttömyys johtuen yliherkkyydestä tulla muiden ihmisten torjumaksi Epätyypillinen masennus ilmenee usein nuorempana kuin masennussairauden muut muodot. Suurin osa potilaista on naisia, ja usein epätyypillisen masennuksen rinnalla ilmenee muitakin mielenterveyden häiriötiloja. ==Hoito== Vaikka SSRI- ja muut uudet mielialalääkkeet ovat usein ensimmäinen lääkevalinta masennuksen hoitoon vähäisten haittavaikutustensa vuoksi, varsin vähän tiedetään niiden tehosta epätyypillisen masennuksen hoidossa. Nykytietämyksen mukaan MAOI-lääkkeet ovat epätyypillisessä masennuksessa tehokkaampia kuin trisykliset mielialalääkkeet. Palautuviin MAOI-lääkeaineisiin lukeutuva moklobemidi on havaittu yksittäisessä tutkimuksessa tehokkaammaksi kuin SSRI-lääkkeisiin kuuluva fluoksetiini.Lonnqvist J, Sihvo S, Syvälahti E, Kiviruusu O. "Moclobemide and fluoxetine in atypical depression: a double-blind trial." J Affect Disord. 1994 Nov;32(3):169-77. http://www.ncbi.nlm.nih.gov/pubmed/7852659 SSRI- lääkkeisiin lukeutuva sertraliini on puolestaan yksittäisen tutkimuksen perusteella moklobemidiä tehokkaampi.Søgaard J, Lane R, Latimer P, Behnke K, Christiansen PE, Nielsen B, Ravindran AV, Reesal RT, Goodwin DP. "A 12-week study comparing moclobemide and sertraline in the treatment of outpatients with atypical depression." J Psychopharmacol. 1999 Dec;13(4):406-14. http://www.ncbi.nlm.nih.gov/pubmed/10667618 Vuoden 1999 tutkimuksessa ilmeni, että kognitiivista käyttäytymisterapiaa saaneilla potilailla oli sama 58 % hoitovaste kuin MAOI-lääkityksellä. == Lähteet == == Aiheesta muualla == *Epätyypillinen eli atyyppinen masennus - Tohtori.fi Luokka:Masennus Luokka:Mielialahäiriöt
Greatest Hits (Björk)

Greatest Hits on Björkin kokoelma-albumi. Se sisältää albumien Debut, Post, Homogenic ja Vespertine kappaleita. Albumilla olevat kappaleet "Human Behaviour", "Big Time Sensuality", "Venus as a Boy" ja "Play Dead" ovat albumilta Debut. "Hyper-Ballad", "Army of Me", "Isobel" ja "Possibly Maybe" ovat albumilta Post. "All Is Full of Love", "Jóga", "Bachelorette" ja "Hunter" ovat albumilta Homogenic. Kappaleet "Pagan Poetry" ja "Hidden Place" ovat albumilta Vespertine. Albumin viimeisenä kappalena on ennenjulkaisematon "It's in Our Hands", joka on julkaistu myös singlenä jälkeenpäin. ==Kappaleet== # # # # # # # # # # # # # # # ==Aiheesta muualla== * Greatest Hits -sivu Luokka:Vuoden 2002 kokoelma-albumit Luokka:Björkin albumit
Joahas

Joahas oli yksi Israelin kuningaskunnan kuningas. Hän tuli valtaan isänsä Jeehun kuoltua ja hallitsi 17 vuotta, ehkä vuodet 818–801 eaa. Joahasin kuoltua tuli Israelin kuninkaaksi hänen poikansa Joas. == Lähteet == 2.Kun.13:1–9 Luokka:Israelin kuninkaat
Monoseksuaalisuus

Monoseksuaalisuus on lähinnä vertailussa aseksuaalisuuteen ja biseksuaalisuuteen käytettävä harvinainen termi. Se voi viitata: * Heteroseksuaalisuuteen. * Homoseksuaalisuuteen.
Joas

Joas voi tarkoittaa seuraavia: == Muinaisia kuninkaita == *Joas, Israelin kuningaskunnan kuningas. *Joas, Juudan kuningaskunnan kuningas. == Nykyajan henkilöitä == *Hans Joas (s. 1948), saksalainen sosiologi
Tapio Holvitie

Tapio Johannes Holvitie (24. tammikuuta 1934 Uusikaupunki – 24. lokakuuta 2015 TurkuJäsentiedote, Turun seudun Suomi–Israel yhdistys ry ) oli suomalainen poliitikko. Kokoomuksen kansanedustajana hän edusti Turun läänin eteläistä vaalipiiriä 1979–1991. Erityisopettajan koulutuksen saanut Holvitie oli presidentin valitsijamies 1978, 1982 ja 1988 sekä Turun kaupunginvaltuuston jäsen 1969–1993. Hän oli Suomi-Israel Yhdistysten Liitto ry:n sekä Turun Seudun Suomi-Israel yhdistys r.y:n kunniapuheenjohtaja. == Lähteet == == Aiheesta muualla == * Luokka:Kansallisen Kokoomuksen poliitikot Luokka:Kansanedustajat Luokka:Turun kaupunginvaltuutetut Luokka:Varsinais- Suomen vaalipiiri Luokka:Suomalaiset opettajat Luokka:Vuonna 1934 syntyneet Luokka:Vuonna 2015 kuolleet
Joas (Israel)

Joas oli Joahasin poika ja yksi Israelin kuninkaista. Hän hallitsi 17 vuotta, todennäköisesti vuodet 801–785 eaa. Joas kävi menestyksekkään sodan Juudan kuningasta Amasjaa vastaan. Hän nöyryytti Amasjan, otti mukaansa valtaisan määrän kultaa ja revitti Jerusalemin muurista pienen kohdan. Tämän jälkeen hän palasi maahansa. Kuoltuaan tuli kuninkaaksi hänen poikansa Jerobeam II. == Lähteet == * ja Luokka:Israelin kuninkaat
Asarja

Asarja, myös Ussia, oli yksi Juudan kuninkaista. Hän tuli kuninkaaksi isänsä Amasjan murhan jälkeen 16-vuotiaana ja hallitsi 52 vuotta. Hänen äitinsä oli jerusalemilainen Jekolja. Asarja rakennutti uuden laivaston ja aloitti uudelleen kaupankäynnin Arabian maiden kanssa. Hän sai Eilatin jälleen Juudalle ja jälleenrakensi sen. Hän soti filistealaisia vastaan ja hajotti Gatin, Jabnen ja Asdodin kaupunkien muurit. Hän rakensi myös kaupunkeja Asdodin alueelle ja muillekin alueille, jotka hän oli vallannut filistealaisilta. Hän myös soti Gur-Baalin arabeja vastaan sekä sai ammonilaiset veronalaisikseen. Lisäksi hän rakennutti Jerusalemiin uusia torneja ja teki autiomaahan linnoituksia ja vesisäiliöitä. Valtansa kasvaessa hänen kerrotaan kuitenkin ylpistyneen ja alkaen tekemään syntiä ja mennen jopa suitsuttamaan itse temppeliin, mikä oli vain pappien, jotka kuuluivat Aaronin sukuun, oikeus. Tämän vuoksi häneen olisi tarttunut spitaali, jota hän sairasti kuolemaansa asti. Hänen kuoltuaan tuli uudeksi Juudan kuninkaaksi hänen poikansa Jotam. == Lähteet == *Toinen kuninkaiden kirja 14:1–20 *Toinen aikakirja 26:1-23 Luokka:Juudan kuninkaat
Jerobeam II

Jerobeam II oli yksi Israelin kuninkaista. Hän hallitsi maata 41 vuotta, ehkä vuodet 785–744 eaa. Hänen isänsä oli Joas. Jerobeam II:n aikana Israel eli kukoistuskautta. Hallituskautensa puolivälissä profeetta Aamos saarnasi maassa, varoittaen tulevasta. Jerobeam II myös nujersi Syyrian edeten Damaskokseen asti. Hänen kuoltuaan tuli kuninkaaksi hänen poikansa Sakarja. == Lähteet == 2.Kun.14:23–29 Luokka:Israelin kuninkaat
Romaric

Christian Koffi N’Dri, tunnetaan nimellä Romaric, (s. 4. kesäkuuta 1983 Abidjan, Norsunluurannikko) on norsunluurannikkolainen jalkapalloilija. Hän edustaa ranskalaisseura SC Bastiaa. Hän on pelipaikaltaan keskikenttäpelaaja. ==Seurajoukkueura== Romaric aloitti uransa norsunluurannikkolaisessa ASEC Mimosasissa kausina 2001–2003. Kausiksi 2003–2005 hän siirtyi belgialaiseen Bevereniin, jossa pelasi 44 ottelua ja teki 18 maalia. Kaudet 2005–2008 Romaric vietti ranskalaisessa Le Mansissa pelaten 89 ottelua ja tehden seitsemän maalia. Vuosiksi 2008–2012 hän siirtyi espanjalaiseen Sevillaan, jossa pelasi kolmen kauden aikana 81 ottelua ja teki kolme maalia. Kaudella 2011–2012 Romaric pelasi lainalla Espanyolissa 28 ottelua, joissa teki kolme maalia. Seuraavaksi kaudeksi hän siirtyi Zaragozaan. Peliaika seurassa jäi kuitenkin vähäiseksi ja Romaric pelasi vain 12 liigaottelussa. Kesällä 2013 hän siirtyi SC Bastiaan. ==Maajoukkueura== Romaric pelasi maajoukkueessa vuoden 2006 jalkapallon maailmanmestaruuskisoissa vain yhdessä pelissä Hollantia vastaan, jonka Norsunluurannikko voitti 2–1. ==Muuta== Hän on syntynyt 4. kesäkuuta 1983, eli täsmälleen samana päivänä kuin hänen maajoukkuekaverinsa Emmanuel Eboué. ==Lähteet== * * Luokka:Norsunluurannikkolaiset jalkapalloilijat Luokka:Vuonna 1983 syntyneet Luokka:Elävät henkilöt
Sakarja (kuningas)

Sakarja oli viimeinen Jeehun kuningashuoneen hallitsija. Hän oli Jerobeam II:n poika ja hän hallitsi kuuden kuukauden ajan. Hän teki sitä, mikä on väärää Herran silmissä, niin kuin hänen isänsäkin olivat tehneet. Sallum, Jabesin poika, teki salaliiton kuningasta vastaan. Hän löi Jibleamissa Sakarjan hengiltä ja nousi kuninkaaksi hänen sijaansa... Näin toteutui Herran ennustus Jeehulle: "Neljänteen polveen saakka istuvat jälkeläisesi Israelin valtaistuimelle. Niin oli nyt käynyt. Sakarja ei ehtinyt lyhyenä hallituskautenaan tehdä juuri mitään. == Lähteet == *2.Kun.15:8–12 Luokka:Israelin kuninkaat
Sakarja

Sakarja-nimisiä on ainakin kaksi: *Sakarja, profeetta. *Sakarja, Israelin kuningas == Katso myös == * Sakarias * Sakeus * Zacharias
Robert Åsbacka

Robert Sven-Erik Åsbacka (s. 8. helmikuuta 1961 Teerijärvi) on suomalainen kirjailija. Hänen romaaninsa Kring torget i Skogshall oli Finlandia- palkintoehdokas 2006. Åsbacka on vastaanottanut Svenska litteratursällskapetin palkinnon 2006 ja 2020 sekä FST:n kirjallisuuspalkinnon 2004 ja 2008. Vuonna 2005 hän oli ehdolla Runeberg-palkinnon saajaksi. == Teoksia == === Ruotsiksi === * * * * * * === Suomennettuja === * * * * == Aiheesta muualla == * Robert Åsbacka Helsingin kaupunginkirjaston esittelyssä. * Robert Åsbacka Ord i tiden -tietokannassa. * Robert Åsbacka: Urkujenrakentaja. Ylen Elävä arkisto / Aamun kirja. * Luokka:Suomenruotsalaiset kirjailijat Luokka:Vuonna 1961 syntyneet Luokka:Elävät henkilöt
Patrick M. S. Blackett

Patrick Maynard Stuart Blackett (18. marraskuuta 1897 - 13\. heinäkuuta 1974) oli brittiläinen fyysikko. Blackett kunnostautui erityisesti kokeellisen fysiikan alueella. Blackett sai vuonna 1948 Nobelin fysiikanpalkinnon työstään sumukammion, kosmisen säteilyn ja paleomagnetismin parissa. Blackett taisteli ensimmäisessä maailmansodassa. Sodan jälkeen hänet korotettiin luutnantiksi ja hän alkoi opiskella fysiikkaa. Fysiikkaa hänelle opetti Nobelin kemianpalkinnon saanut Ernest Rutherford. Blackett valmistautui Cambridgen yliopistosta vuonna 1921. Tätä ennen hän työskenteli Kuninkaallisessa laivastossa. == Lähteet == ==Aiheesta muualla== * Patrick Blackett nobelprize.org:ssa Luokka:Brittiläiset fyysikot Luokka:Nobelin fysiikanpalkinnon saajat Luokka:Copley-mitalin saajat Luokka:Vuonna 1897 syntyneet Luokka:Vuonna 1974 kuolleet
Qaqortoq

Qaqortoq () [] on kaupunki Grönlannin lounaisosassa, joka kuuluu Kujalleqin kuntaan. Noin 3000 asukkaallaan Qaqortoq on Etelä-Grönlannin suurin ja koko Grönlannin neljänneksi suurin kaupunki. Nimi Qaqortoq on läntistä grönlannin kieltä ja tarkoittaa valkoista. Qaqortoqin perusti norjalainen kauppias Anders Olsen vuonna 1775. Lähellä Qaqortoqia ovat myös Hvalseyn ja Hvalseyn kirkon rauniot, kuuluisimmat skandinaavien rauniot Grönlannissa. == Kuuluisia asukkaita == *Angu Motzfeldt, laulaja-lauluntekijä == Lähteet == * == Aiheesta muualla == * Luokka:Grönlannin kaupungit Luokka:Kujalleq Luokka:Grönlannin entiset kunnat
ATM

ATM tarkoittaa: * pankkiautomaattia (Automatic Teller Machine) * tietoliikenteen epäsynkronista tiedonsiirtotapaa (Asynchronous Transfer Mode) * lääketieteessä akuuttia transversaalimyeliittiä (selkäytimen tulehdus) * lyhennettä sanoista at the moment (suom. "tällä hetkellä") * vanhaa paineen yksikköä "normaali-ilmakehä" (1 atm = 101325 Pa) * pornografian tyylilajia ("Ass to mouth") == Lähteet == Luokka:Seulonnan keskeiset artikkelit
A-Team

The A-Team on vuosina 1983–1987 NBC:lle tuotettu yhdysvaltalainen televisiosarja.The A-Team NBC Sarjan päähenkilöitä olivat John ”Hannibal” Smith (George Peppard), Tempelton ”Faceman” Peck (Dirk Benedict), B. A. ”Bad Attitude” Baracus (Mr. T) ja ”Howlin’ Mad” Murdock (Dwight Schultz). Sarjaa tehtiin viisi tuotantokautta (yhteensä 98 jaksoa ja yksi televisioelokuva). Suomessa sarjaa esitti Sub. Sitä on myös myynnissä tuotantokausittain.The A-team DVD NBC Shop == Lähteet == Luokka:1980-luvun yhdysvaltalaiset draamasarjat Luokka:Yhdysvaltalaiset toimintasarjat Luokka:NBC:n televisio- ohjelmat
Justine Bateman

Justine Bateman (s. 19. helmikuuta 1966) on yhdysvaltalainen näyttelijä. Hän kävi Taft High Schoolin Woodland Hillsissä ja valmistui 1984. Hänen äidillään on maltalaisia sukujuuria. Bateman esitti vuosina 1982–1989 Mallory Keatonia tilannekomediassa Perhe on paras. Hän esiintyi myös sarjan Huonosti käyttäytyvät miehet yhdysvaltalaisversiossa 1996–1997. Bateman on naimisissa Mark Fluentin kanssaActing his age People magazine ja hänellä on kaksi lasta. Hänen veljensä on näyttelijä Jason Bateman. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1966 syntyneet Luokka:Elävät henkilöt
Thomas Nuttall

Thomas Nuttall (5. tammikuuta 1786, Long Preston, Yorkshire – 10. syyskuuta 1859, St Helens, Lancashire) oli englantilaissyntyinen, Yhdysvalloissa vaikuttanut kasvi- ja eläintieteilijä. Nuorena Nuttall työskenteli Englannissa muutaman vuoden kirjanpainajaharjoittelijana. 1808 hän muutti Yhdysvaltoihin ja teki siellä elämäntyönsä. Philadelphiassa hän tutustui professori Benjamin Smith Bartoniin, joka oli tuolloin hyvin arvostettu luonnontieteilijä, ja jonka rohkaisusta Nuttall suuntasi intohimonsa luonnontieteisiin. 1810 hän teki tutkimusmatkan Suurille Järville. 1811 hän osallistui John Jacob Astorin rahoittamalle matkalle Missourin yläjuoksulle, jolla Nuttall ystävystyi englantilaisen kasvitieteilijän John Bradburyn kanssa, joka keräsi kasveja Liverpoolin kasvitieteelliseen puutarhaan. Englannin ja Yhdysvaltain välien kiristymisen vuoksi Nuttall joutui palaamaan Lontooseen, jossa hän järjesti suuren kasvikokoelmansa. 1815 hän palasi Amerikkaan. 1818–1820 hän retkeili Arkansas-joella ja Red Riverillä. 1825 hän sai kuraattorin viran Harvardin yliopiston kasvitieteellisestä puutarhasta. 1834 hän erosi virastaan ja lähti uudelle retkelle länteen, kartoittaen Kansasin, Wyomingin ja Utahin kasvillisuutta. Joulukuussa 1834 Nuttall purjehti Havaijille, josta hän palasi seuraavana keväänä, ja tutki Tyynenmeren rannikkoa Yhdysvaltain luoteis- ja länsiosissa. 1836–1841 Nuttall työskenteli Philadelphian luonnontieteiden akatemiassa. Setänsä kuoltua hän palasi Englantiin joulukuussa 1841. Samoihin aikoihin tuli painosta hänen Yhdysvaltojen puita käsittelevä kirjansa, jossa ensimmäistä kertaa esiteltiin kaikki Yhdysvaltain puulajit. Nuttall kuvaili ja nimesi suuren määrän kasveja ja myös eläimiä, linnuista muun muassa korpirastaan. Nuttallin nimeämien kasvien tieteellisen nimen perässä käytetään nimen jälkeen liitettävää auktorilyhennettä Nutt.. Harvardin yliopistoon perustettiin lintutieteellinen yhdistys The Nuttall Ornithological Club, joka ryhtyi julkaisemaan lintulehteä Bulletin of the Nuttall Ornithological Club vuonna 1876. Lehti on nykyisin nimeltään The Auk, eräs maailman arvostetuimmista lintutieteellisistä julkaisuista. == Tärkeimmät teokset == * The genera of North American plants, 1818 * New genera and species of plants, 1840 * The North American sylva, 1842–1849 == Lähteet == * * === Viitteet === Luokka:Brittiläiset kasvitieteilijät Luokka:Yhdysvaltalaiset kasvitieteilijät Luokka:Yhdysvaltalaiset ornitologit Luokka:Vuonna 1786 syntyneet Luokka:Vuonna 1859 kuolleet
Rahkonen (täsmennyssivu)

Rahkonen tarkoittaa seuraavaa: * Rahkonen, kylä Ullavassa, Keski-Pohjanmaalla. ==Henkilöt== Rahkonen on seuraavien henkilöiden sukunimi: * Aleksanteri Rahkonen (1841–1877), suomalainen kirjailija * Antti Rahkonen, suomalainen jääkiekkoilija * Esko Rahkonen (1936–2007), suomalainen iskelmälaulaja * Jan Rahkonen (s. 1994), tietokonepelaamisen ammattilainen * Jorma Rahkonen (1939–2020), viulutaiteilija * Jukka-Pekka Rahkonen, kansalaisaktivisti ja verkkolehden päätoimittaja * Jyrki Rahkonen, suomalainen elokuvaäänittäjä * Keijo Rahkonen, suomalainen yhteiskuntatieteilijä * Margit Rahkonen (s. 1949), suomalainen pianisti * Matti Rahkonen (s. 1945), kielentutkija, professori * Miika Rahkonen, suomalainen uimari * Olli Rahkonen (s. 1987), suomalainen näyttelijä * Osvald Rahkonen (1921–1997), suomalainen kirjailija * Päivi Rahkonen (s. 1964), Hollolan kunnanjohtaja * Susanna Rahkonen (s. 1968), suomalainen poliitikko (SDP, Vihreä liitto) == Kuvitteellisia henkilöitä == * Kete Rahkonen, sketsihahmo tv-sarjassa Putous Luokka:Sukunimet
Mie

Mie voi tarkoittaa seuraavia: * Mien prefektuuri, Kansai, Japani * Mien piirikunta (piirikunta Japanissa) * Mie (Oita) (kaupunki Japanissa) * Mie- nuudelit, kiinalainen nuudelityyppi, samankaltainen kuin ramen * minä Lapin ja Karjalan murteella * Mie, sukunimenä: ** Gustav Mie (1868–1957), saksalainen fyysikko.
Alatri

Alatri on kaupunki Italian Latiumin alueella Frosinonen maakunnassa. Kaupungissa on arviolta 28 952 asukasta (vuonna 2015) ja sen pinta-ala on 97,2 neliökilometriä. Kaupungissa on akropolis, josta käytetään nimeä CivitaItaly This Way viitattu 16.7.2011 . == Historia == Kaupungin alueella on asuttu jo neljän tuhannen vuoden ajan. Alkujaan paikalla oli herniikkien kaupunki nimeltään Aletrium. Se oli yksi puolustuslinnoitteista volskeja ja samnilaisia vastaan n. 500 eaa. Kaupunki liittoutui Rooman kanssa, estääkseen etruskien laajenemisen, mutta roomalaiset valloittivat kaupungin 306 eaa. Länsi-Rooman kaatumisen jälkeen kaupunki rappeutui, ja ainoana auktoriteettina oli piispa. Teoderik Suuren hallintokaudella (400-luvulla) paavi Liberius nimitti Teoderikin kaupungin uudelleenrakentajaksi. Kaupunki kuitenkin ryöstettiin ja tuhottiin goottilaissodissa 500-luvulla. 1100-luvulla kaupungista tuli tärkeä linnoitus paaveille, kun heidän oli vaarallista poistua Roomasta. Seuraavalla vuosisadalla siitä tuli vapaa kunta, jota paavi ja piispat valvoivat. Alatri varaustui ja laajeni ja valloitti ympäröiviä alueita hallintaansa. 1400-luvulla Alatri alkoi menettää vapauksiaan, kun Napolin Vladislav ja paavi Martinus V sekaantuivat sen sisäisiin asioihin. 1434 kaupunki siirtyi Kirkkovaltion huomaan. Kiistat naapurikuntien välillä jatkuivat, ja vuonna 1556 espanjalaiset miehittivät Alatrin. Kaupunki pysyi kuitenkin Kirkkovaltiolla vuoteen 1870, kunnes Italia yhdistyi. Toisessa maailmansodassa Alatri kärsi suuria vahinkoja ja monia kuolonuhreja. == Nähtävyyksiä == Vanhassa kaupungissa on Gottifredon palatsi, jossa on arkeologinen museo. Scolopin kirkko on rakennettu 1734–1745. Santa Maria Maggiore on 400-luvulla Venuksen temppelin raunioille rakennettu kirkko. Sen lähellä on Pyhän Fransiskuksen kirkko 1200-1300-luvulta. Muita nähtävyyksiä on Alatrin katedraali sekä vuodelta 1870 Piuksen suihkulähde, joka on omistettu paavi Pius IX:lle ja Conti-Gentilin palatsi 1200-luvulta. == Lähteet == == Aiheesta muualla == *Kaupungin internetsivut *History of Alatri Luokka:Latiumin kaupungit Luokka:Frosinonen maakunnan kunnat
Meksikon laakso

Meksikon laakso tai Meksikon allas (, asteekkien kielellä nahuatliksi anahuac) on eteläisen Meksikon ylängöllä sijaitseva laakso, jossa maan pääkaupunki México sijaitsee. Laakson pituus etelästä pohjoiseen on noin 80 kilometriä ja leveys itä–länsisuunnassa 60 kilometriä. Laakso sijaitsee tropiikissa, mutta koska se on 2 240 metrin korkeudessa, vuotuinen keskilämpötila on 16–18 astetta, ja vaihtelut ovat melko vähäisiä. Talvella kylmimpinä kuukausina on yöpakkasta ja kuuraa maassa. Sadekausi kestää usein maaliskuun lopulta lokakuun lopulle, ja silloin sataa keskimäärin 80 prosenttia vuotuisesta 850 millimetrin sademäärästä. Tämän vuoksi seutu on melko kosteaa. Meksikon laakso on tunnettu mesoamerikkalaisena kulttuurikeskuksena. Siellä ollut viljava maa mahdollisti monien suurten intiaanien luomien esikolumbiaanisten sivilisaatioiden nousun. Ensin tuli Teotihuacán, sitten tolteekit ja lopulta asteekit. Ennen espanjalaisten tuloa seudulla oli monia toisiinsa liittyviä järviä, Texcocojärvi, Chalcojärvi, Xochimilcojärvi, Zumpangojärvi ja Xaltocanjärvi. == Meksikon laakson historiaa == === Esikolumbiaaninen kausi === Meksikon laaksoon saapui varhain, viimeistään jääkauden lopuilla ehkä noin 13 000 vuotta sitten varhaisia suurriistan metsästäjiä. Suurriista pyydettiin loppuun noin 7000 eaa. mennessä, ja viljely alkoi saada jalansijaa noin 5000 eaa. alkaen. Noin 1250 eaa. olmeekit levittivät Meksikonlahden etelärannoilta vaikutteitaan tänne, minne syntyi niin sanottu Tlatilcon kulttuuri. Noin 100 eaa. alkoi Meksikon laaksossa kasvaa jättisuuri Teotihuacánin kaupunki, joka kasvoi 85 000, ehkä jopa 250 000 asukkaan suuruiseksi. Meksikon laakson väkiluku kasvoi vuosina 200 jaa. – 1200 jaa. muutamasta kymmenestä tuhannesta jopa kahteen miljoonaan. Toisten tietojen mukaan Meksikon laaksossa olisi 1500 eaa. ollut 5 000 asukasta, ja vuonna 1519 1–1,2 miljoonaa. Espanjalaisten tulo olisi romahduttanut väkiluvun pian 200 000:een. Noin 600 eaa. alueella oli 25 000 asukasta, 150 eaa. 125 000 asukasta, mutta 200 jaa. 60 000 asukasta. Noin 750 jaa. asukkaita oli 250 000 ja 1100 160 000 asukasta. Väkilukujen vähenemiset 100 eaa. – 150 jaa. ja 750–1150 jaa. selittyvät ehkä maataloutta tuhonneilla ilmastonmuutoksilla, maanjäristyksillä ja sodilla. Kasvu pohjautui muun muassa äärimmilleen tehostettuun kasteluviljelyyn ja vieraiden alueiden verottamiseen. Teotihuacánin noin 700 jaa. jälkeen tapahtuneen romahduksen jälkeen alueella vallitsi poliittinen hajaannus. Tolteekit perustivat valtakuntansa, joka luhistui ehkä chichimeekkien hyökkäyksiin tai kuivuuteen. Noin 1300-luvulla jaa. tepaneekit pitivät alueella valtaansa, kunnes asteekit kukistivat heidät 1400-luvun alkupuolella ja loivat suurvallan. == Lähteet == == Aiheesta muualla == Luokka:Mesoamerikka Luokka:Meksikon maantiede
Elisabeth Nauclér

Charlotte Elisabeth Helene Nauclér (s. 7. maaliskuuta 1952 Eda, Värmlanti, Ruotsi) on ruotsalaissyntyinen ahvenanmaalainen entinen kansanedustaja ja juristi. Nauclér oli Ahvenanmaan maakunnan vaalipiirin ensimmäinen naiskansanedustajaAhvenanmaalta ensi kertaa naisedustaja Helsingin Sanomat 19.3.2007. Hänen isänsä Per Nauclér on Värmlannin metsäsuomalaisia ja äitinsä Karen Nauclér (o.s. Narvestad) norjalainen. Nauclér opiskeli juristiksi Uppsalassa ja muutti ahvenanmaalaisen miehensä Ben Listherbyn kanssa Suomeen. Nauclér työskenteli pitkään Ahvenanmaan maakuntahallituksessa: ensimmäisessä virassaan hän aloitti vuonna 1979 ja työskenteli siellä aina vuoteen 2006, jolloin Nauclérin hoitama kansliapäällikön virka lakkautettiin. Nauclér sai Suomen kansalaisuuden vuonna 1981. Nauclér valittiin eduskuntaan vuoden 2007 vaaleissa Ahvenanmaan porvarillisten puolueiden (C, FS, Lib. ja Ob.) muodostamalta Borgerlig Allians -yhteislistalta, joka sai 85,6 prosenttia äänistä.Riksdagsvalet 18.3.2007 , Tabell 8. Resultatet för de olika listorna vid riksdagsvalen 1987-2007 Nauclér sai 4 388 ääntä.Ehdokkaiden äänet / Ahvenanmaan maakunnan vaalipiiri Oikeusministeriö 21.3.2007 Häntä ei valittu enää kansanedustajaksi vuoden 2015 vaaleissa. Naucler pitää Ahvenanmaan neutralisointia vahvana juridisena puolustuksena: ”Neutralisointia tulisi nostaa esiin diplomaattisesti kaikissa keskusteluissa, uudestaan ja uudestaan. Ahvenanmaan neutralisointi on juridinen linnoitus. Se voi olla paljon tehokkaampi suoja kuin fyysinen linnoitus”. == Lähteet == == Aiheesta muualla == * Kotisivut * Luokka:Kansanedustajat Luokka:Suomen ruotsalaisen kansanpuolueen poliitikot Luokka:Ahvenanmaalaiset poliitikot Luokka:Ahvenanmaan vaalipiiri Luokka:Suomalaiset juristit Luokka:Vuonna 1952 syntyneet Luokka:Elävät henkilöt
Polymyosiitti

Polymyosiitti on tulehduksellinen lihassairaus. Tavallisesti potilaat ovat keski-ikäisiä tai vanhempia, ja naisilla sairaus on miehiä yleisempi. Polymyosiitin mahdollisia oireita ovat lihasheikkous, väsymys, heikentynyt rasituksen sietokyky, kipu, lihasten kosketusarkuus, nielemisvaikeudet, vatsaoireet ja toisinaan sydänperäinen oireilu. Yleisoireita ovat lisäksi kuumeilu ja pahoinvointi.http://www.lihastautiliitto.fi/index.php?mid=183 Polymyosiittitulehdusta hoidetaan pääasiassa kortikosteroideilla. Mahdollisten liitännäissairauksien varhaisen havaitsemisen kannalta oleellista on myös potilaan seuranta. Polymyosiitin perimmäinen syy on tuntematon, vaikka autoimmuunitekijöillä, perimällä ja mahdollisesti viruksilla uskotaan olevan vaikutusta sen syntyyn. == Lähteet == Luokka:Tulehdukset Luokka:Tuki- ja liikuntaelinten sairaudet
Pituffikin avaruustukikohta

Pituffikin avaruustukikohta (), entinen Thulen lentotukikohta (), on Yhdysvaltain avaruusvoimien ja Yhdysvaltain asevoimien pohjoisin tukikohta. Tukikohta on Yhdysvaltain enklaavi Qaanaaqin kunnan sisällä Pohjois- Grönlannissa. Se ei kuulu mihinkään Grönlannin kuntaan eikä se myöskään ole Grönlannin lainsäädäntövallan alainen. Tukikohta sijaitsee 1 118 kilometriä napapiiriltä pohjoiseen, 1 524 kilometriä pohjoisnavalta etelään ja noin 885 kilometriä magneettiselta pohjoisnavalta itään. Thulen lentotukikohdan paikalla sijaitsivat aiemmin Pituffikin ja Vanhan Thulen eli Dundasin () kylät, jotka siirrettiin Uuteen Thuleen eli Qaanaaqiin vuonna 1953, kun tukikohtaa oli alettu rakentaa. 1. tammikuuta 2005 tukikohdassa oli 235 asukasta. == Historia == Ensimmäiset sotilasrakennukset Thuleen rakennettiin toisen maailmansodan aikana, kun Yhdysvallat oli vuonna 1941 ottanut Grönlannin suojelukseensa, koska saksalaiset olivat miehittäneet Tanskan. Vuonna 1961 20 kilometriä tukikohdasta koilliseen rakennettiin ennakkovaroitusjärjestelmän tutka ”J-Site”. Thulen väkiluku on enimmillään ollut noin 10 000\. Tammikuussa 1968 miehitys tukikohdassa oli alle 3 370\. Thulesta tuli Air Force Space Command tukikohta vuonna 1982. Vuonna 1965 yhdysvaltalaiset kertoivat tukikohdassa varastoidun ydinaseita ilman Tanskan hallituksen tietoa tai halua. Tammikuussa 1968 tukikohdasta noussut B-52-pommikone syttyi tuleen ja putosi jään läpi mereen 12 kilometrin päässä lentokentästä. Vetypommien pelastustyötä vaikeutti se, että meri ehti jäätyä uudelleen ennen niiden löytämistä. Nykyisin suurin osa materiaalista on siivottu. Thule, ja Grönlanti yleensäkin, on myös maailman nopeimpien tuulten koti. 8. maaliskuuta 1972 tuulen nopeudeksi mitattiin 333 km/h. Kiinnostavaa on myös, että Thule on ainoa ilmavoimien tukikohta, jolla on hinaaja. Hinaajaa käytetään jäävuorten siirtämiseen pois rannikolta, pois saapuvien ja lähtevien lentojen tieltä. Tukikohdassa sijaitsee myös vuonna 1954 rakennettu Radio Mast Thule, korkein rakenne (378,3 metriä) napapiirin pohjoispuolella, läntisellä pallonpuoliskolla. Myös maailman pohjoisin syväsatama sijaitsee Thulessa. == Lähteet == == Aiheesta muualla == * * * * Luokka:Yhdysvaltain ilmavoimien lentotukikohdat Luokka:Grönlannin lentoasemat Luokka:Enklaavit ja eksklaavit Luokka:Arktisen alueen lentoasemat
Daniel Barbosa

Daniel Camargo Barbosa (22. tammikuuta 1930 – 13. marraskuuta 1994) oli Etelä- Amerikassa vaikuttanut sarjamurhaaja, joka surmasi alueella yli 70 tyttöä. Barbosa oli kotoisin Kolumbiasta, jossa hän oli saanut elinkautisen vankeustuomionhttp://www.parmaq.com/truecrime/quiz.htm 9-vuotiaan tytön raiskauksesta ja murhasta. Hän pakeni vuonna 1986 vankilasta ja suuntasi Ecuadoriin, jossa hän pitkähköllä aikavälillä murhansa toteutti. Kaikkia ruumiita ei koskaan löydetty. Kesäkuussa 1988 Barbosa pidätettiin 12-vuotiaan tytön surmasta epäiltynä. Hän tunnusti samalla kaikki murhat. Barbosan oikeudenkäynti oli Guayaquilissa syyskuussa 1989. Hän sai 16 vuoden vankeustuomion,https://web.archive.org/web/20050330171202/http://www.geocities.com/quietlyinsane5d/daniel.html mutta tuli vankeusaikanaan toisen asukkaan murhaamaksi.http://www.moerder-in- serie.de/daniel-camargo-barbosa.php == Lähteet == Luokka:Kolumbialaiset henkirikosten uhrit Luokka:Kolumbialaiset sarjamurhaajat Luokka:Vuonna 1930 syntyneet Luokka:Vuonna 1994 kuolleet
Mats Nylund

Mats Johan Nylund (s. 1. elokuuta 1964 Pedersören kunta) on suomalainen maanviljelijä ja ruotsinkielisen maataloustuottajärjestön Svenska Lantbruksproducenternas Centralförbundin (SLC) puheenjohtaja. Nylund oli kansanedustaja vuosina 2007–2019. Hän ei asettunut enää ehdolle vuoden 2019 eduskuntavaaleissa. Nylund valittiin 2007 vaaleissa Vaasan vaalipiiristä RKP:n listoilta. Nylund nimettiin RKP:n ehdokkaaksi EU-vaaleihin 2014.http://www.hs.fi/politiikka/Eurovaaliehdokaslista+on+kaikilla+puolueilla+viel%C3%A4+auki/a1389927408224 Nylund on naimisissa kieliasiainneuvos Corinna Tammenmaan kanssa. Heillä on yksi yhteinen poika, ja yhteensä uusperheessä on seitsemän poikaa. Vuonna 2017 Nylund aloitti SLC:n puheenjohtajana ja seurasi tehtävässä Holger Falckia. Joulukuussa 2021 hänet valittiin toiselle kaudelleen. == Vaalimenestys == === Eduskuntavaalit === * 2007: 7 084 ääntä (Vaasan vaalipiiri, valittiin) * 2011: 5 709 ääntä (Vaasan vaalipiiri, valittiin) * 2015: 5 189 ääntä (Vaasan vaalipiiri, valittiin) === Kunnallisvaalit === * 2012: 97 ääntä (Pedersöre, 1,7 % äänistä; valittiin) === Europarlamenttivaalit === * 2014: 6 994 ääntä (ei valittu) == Lähteet == == Aiheesta muualla == * * Kotisivut Luokka:Kansanedustajat Luokka:Suomen ruotsalaisen kansanpuolueen poliitikot Luokka:Pedersören kunnanvaltuutetut Luokka:Vaasan vaalipiiri Luokka:Vuonna 1964 syntyneet Luokka:Elävät henkilöt Luokka:Suomalaiset maanviljelijät
Texcocojärvi

Texcocojärvi (kirjoitetaan joskus Tezcocojärvi) oli Meksikon laaksossa sijaitseva järvi, jonka paikalla on nykyään Méxicon kaupunki. 1400- ja 1500-luvulla järven saarella sijaitsi asteekkivaltakunnan pääkaupunki Tenochtitlán. Valloitettuaan asteekkivaltakunnan espanjalaiset alkoivat kuivattaa järveä, ja se on nykyään miltei kadonnut. Texcocojärvi syntyi, koska Meksikon laaksosta ei ole luonnollista lasku-uomaa. Varsinaiseen Texcocojärveen liittyi monta muutakin järveä. Luokka:Mesoamerikka Luokka:Entiset järvet Luokka:Pohjois-Amerikan järvet Luokka:México
Håkan Nordman

Bengt Håkan Nordman (s. 8. heinäkuuta 1944 Petolahti) on suomalainen RKP:n poliitikko. Hän oli kansanedustaja Vaasan vaalipiiristä vuosina 1983–1995, 1999–2003 ja 2007–2011. Nordman putosi eduskunnasta vuoden 1995 vaaleissa. Hän palasi eduskuntaan vuoden 1999 vaaleissa 10 000 äänellä, mutta putosi jälleen vuoden 2003 vaaleissa. Hän ei ollut enää ehdolla vuoden 2011 eduskuntavaaleissa. Nordman on vaikuttanut myös kunnallispolitiikassa. Hän oli Maalahden kunnanjohtaja vuosina 1970–1982 ja Vaasan kaupunginvaltuuston puheenjohtaja 1997–2012. Nordmanille myönnettiin kaupunkineuvoksen arvo vuonna 2006. == Julkaisut == * Småkommunproblemet (1969) == Lähteet == == Aiheesta muualla == * Håkan Nordmanin kotisivut * Luokka:Kansanedustajat Luokka:Maalahden kunnanjohtajat Luokka:Suomen ruotsalaisen kansanpuolueen poliitikot Luokka:Vaasan kaupunginvaltuutetut Luokka:Vaasan vaalipiiri Luokka:Erityisavustajat Luokka:Vuonna 1944 syntyneet Luokka:Elävät henkilöt
Otto Rank

Otto Rank (alk. Otto Rosenfeld, 1884 Wien, Itävalta – 1939 New York, Yhdysvallat) oli itävaltalainen psykologi, joka psykonanalyyttisen teorian avulla tutki myyttejä, kirjallisuutta ja luovuutta. Syntymätrauma oli hänen mukaansa neuroosien varsinainen syy. Hän oli 20 vuotta Sigmund Freudin läheinen työtoveri. Hän muutti 1926 Pariisiin, missä hän toimi Henry Millerin ja Anaïs Ninin analyytikkona sekä luennoi Sorbonnessa. ==Teoksia== * Der Künstler, 1907 * Das Inzest-Motiv in Sage und Dichtung, 1912 * Das Trauma der Geburt, 1924 * Der Doppelgänger [kirjoitettu 1914], 1925 Luokka:Psykoanalyytikot Luokka:Itävaltalaiset psykologit Luokka:Vuonna 1884 syntyneet Luokka:Vuonna 1939 kuolleet Luokka:Seulonnan keskeiset artikkelit
Christopher Scarver

Christopher J. Scarver (s. 1969) on moninkertainen yhdysvaltalainen murhaaja. Scarver syntyi Milwaukeessa, Wisconsinissa perheensä viidestä lapsesta toiseksi ja jätti James Madison High Schoolin kesken. Scarver nousi ensimmäisen kerran julkisuuteen vuonna 1990, jolloin hän ampui kolmesti Steve Lohman -nimistä miestä niin, että tämä kuoli. Scarverilla diagnosoitiin skitsofrenia ja antisosiaalinen persoonallisuushäiriö, ja hänellä oli messiaanisia harhaluuloja. Hänelle määrättiin antipsykoottinen lääkitys. 28\. marraskuuta 1994 Scarver joutui vankilassa työntekoon yhdessä pahamaineisen sarjamurhaaja Jeffrey Dahmerin ja toisen vangin Jesse Andersonin kanssa. Scarver surmasi molemmat ja selitti vartijoille Jumalan määränneen hänet toimimaan näin. Scarver sai kaksi elinkautista vankeusrangaistusta lisää. Hän yritti 12. toukokuuta 2001 itsemurhaa lääkkeiden yliannostuksella. == Lähteet == == Aiheesta muualla == *Murderpedia: Christopher Scarverin kuva Luokka:Yhdysvaltalaiset murhaajat Luokka:Yhdysvaltalaiset elinkautisvangit Luokka:Vuonna 1969 syntyneet Luokka:Elävät henkilöt
Ce Acatl Topiltzin Quetzalcóatl

Ce Acatl Topiltzin Quetzalcóatl , lyhyemmin Topiltzin Quetzalcoatl, "sulkakäärmekuningas" oli asteekkien perimätiedon mukaan suuri tolteekkikuningas arviolta välillä 923–947 jaa. Hänen nimessään oleva sulkakäärme oli Mesoamerikan intiaanikulttuurien palvoma suuri jumala. Siitä on kiistelty, oliko Topiltzin Quetzalcoatl todellinen hallitsija. Vain se tiedetään varmasti, että Mesoamerikan intiaanikuninkaat vaihtoivat joskus nimensä suojelusjumalansa mukaiseksi. == Lähteet == Luokka: Mesoamerikka Luokka:Hallitsijat